ஆனாலும் அதைத் தொடர்ந்து இந்திய கிரிக்கெட் வாரியம் நடந்துகொண்டவிதம் படுமோசமாக இருந்தது. மைக் டென்னிஸ் இருந்தால் நாங்கள் விளையாடமாட்டோம் என்று இந்தியா சொன்னது. தென்னாப்பிரிக்க கிரிக்கெட் வாரியம், பயந்துபோய், இந்தியாவுக்கு ஆதரவாக, ஐசிசி அலுவலரான மைக் டென்னிஸை மூன்றாவது/கடைசி டெஸ்டுக்கு அரங்குக்குள் நுழையவிடாமல் செய்தது. வெகுண்ட ஐசிசி, மூன்றாவது டெஸ்டை அங்கீகரிக்கமுடியாது என்று சொல்லிவிட்டது.